# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 13/2019

# zo zasadnutia Vedenia STU zo dňa 03.07.2019

**PRÍTOMNÍ: podľa prezenčnej listiny**

**PROGRAM:**

**Program rokovania:**

1. Otvorenie

2. Informácia o projekte ACCORD

3. Kontrola úloh

4. Pravidlá hodnotenia pedagogických výkonov súčastí STU

5. Diskusia k novému modelu rozdeľovania VaV dotácie medzi súčasti STU – verzia 1, 1. 7. 2019

6. Vyhodnotenie postdoktorandských tém so začiatkom riešenia v roku 2019

7. STU v medzinárodných rankingoch

8. Informácia o vlastníckych vzťahoch na Litovskej ulici v blízkosti FEI STU

9. Návrh na odsúhlasenie nájomných zmlúv

10.Rôzne - Pracovný poriadok STU - informácia

**K BODU 1: Otvorenie**

V úvode rokovania rektor privítal prítomných členov vedenia a súčasne ich informoval o programe 13. zasadnutia V STU.

**UZNESENIE: 13.1./2019-SR**

Vedenie STU schvaľuje program 13. zasadnutia vedenia bez pripomienok.

**K BODU 2: Informácia o projekte ACCORD**

Ing. Belko informoval prítomných o udalostiach od ostatného zasadnutia Vedenia STU:

* uskutočnili sa:
  + prezentácia navrhovaného ideového riešenia bloku A SvF za účasti dekana a prodekana SvF, prorektora Moravčíka a prorektorky Vitkovej, zástupcov študentov a pracovníkov spoločností Intarch, s.r.o. a J-projekt, s.r.o.
  + koordinačná porada na riadiacom orgáne za účasti pracovníkov odboru posudzovania projektov, odboru implementácie, kancelárie generálneho riaditeľa sekcie štrukturálnych fondov, ako aj zástupcov UK a STU
  + pracovné rokovanie s Útvarom hodnoty za peniaze
  + pracovné rokovanie s riaditeľom Odboru verejného obstarávania Mgr. Jakúbkom za účasti Ing. Koleničku a Ing. Belka
* na stránke https://www.stuba.sk/sk/stu/uradna-tabula/projekt-accord.html?page\_id=12422 bola zverejnená informácia o spôsobe sprístupnenia dokumentov týkajúcich sa projektu ACCORD
* s GR sekcie štrukturálnych fondov bol doriešený detailný postup pri späťvzatí pôvodnej žiadosti o NFP, vydaní usmernenia č. 3 a následnom podaní novej žiadosti o NFP
  + za STU sú vypracované povinné prílohy k novej žiadosti - upravený rozpočet, personálna matica, čestné prehlásenia, verejné obstarávanie
* je potrebné dokončiť rozpracované prieskumy trhu na dodávku niektorých prístrojov s predpokladom ukončenia 15.07.2019
* v nadväznosti na rokovania so zástupcami UK sa predpokladá podať opätovnú žiadosť o NFP prostredníctvom ITMS 2014+ do konca mesiaca júla 2019
  + uvedený termín je podmienený vypracovaním stanoviska ÚHZ (prísľub do polovice júla 2019)
* rektori oboch univerzít obdržali list generálneho riaditeľa sekcie štrukturálnych fondov ohľadom možností dofinancovania identifikovaných neoprávnených personálnych výdavkov na výskum.

**UZNESENIE: 13.2/2019-V**

Vedenie STU berie na vedomie aktuálnu informáciu o projekte ACCORD.

**K BODU 3: Kontrola úloh**

Materiál uviedol rektor. Postupne vyzval všetkých zodpovedných nositeľov úloh o informáciu ich plnenia.

|  |  |  |  |  |  |
| --- | --- | --- | --- | --- | --- |
| **Číslo úlohy** | **Znenie úlohy** | **Termín** | **Zodpovedný** | **Počet predĺžení** | **Stav** |
| **8.11A/2019-V** | Vedenie STU ukladá pripraviť pravidlá delenia finančných prostriedkov z predaja nehnuteľností STU. | 26.06.2019 | kvestor |  | splnená |
| **8.15A/2019-V** | Vedenie STU ukladá vypracovať analýzu a pripraviť nový návrh metodikyrozpisu dotácií zo štátneho rozpočtu VVŠ. | 03.07.2019 | prorektori Bakošová, Szolgay | 1 | 30.09. 2019 |
| **8.15B/2019-V** | Vedenie STU ukladá pripraviť návrh jednotného dizajnu talárov a aktualizovať Pravidlá používania a systém vydávania insígnií a talárov na STU. | 26.06.2019 | prorektorka Vitková v spolupráci s pror. Bakošovou | 2 | 26.08.2019 |

**UZNESENIE: 13.3/2019-V**

Vedenie STU berie na vedomie stav plnenia úloh č. 8.11A/2019-V, 8.15A/2019-V a 8.15B/2019-V

**K BODU 4: Pravidlá hodnotenia pedagogických výkonov súčastí STU**

Materiál uviedla a predložila na diskusiu ako prvotný informatívny materiál prorektorka Bakošová v zmysle úlohy č. 8.15A/2019-V. Je analýzou súčasného princípu hodnotenia pedagogických výkonov fakúlt a ÚM STU, ktorého úlohou je získanie údajov pre porovnanie pedagogických výkonov s dopadom na prerozdelenia finančných prostriedkov z dotácie MŠVVaŠ SR. V tabuľkovej časti materiálu prorektorka Bakošová veľmi precízne a podrobne rozpísala hodnotenie vzdelávacích činností pre výpočet ročného pedagogického výkonu fakulty (RPV).

V rámci rozsiahlej diskusie prorektor Moravčík ocenil predložený materiál, vníma ho ako prvý pokus o nastavenie porovnateľných ukazovateľov pre všetky fakulty a ÚM STU. Upozornil však na citlivosť materiálu. Predseda AS STU taktiež upozornil na riziko radikálneho zavádzania nových ukazovateľov do praxe, čo by mohli fakulty spočiatku vnímať negatívne. Rektor konštatoval, že každá fakulta sa bude snažiť o optimalizáciu. Súčasne odporučil prorektorke Bakošovej pokračovať v nastaveniach nových pravidiel so zreteľom na súčasnú situáciu Prorektor Szolgay poukázal na dôležitý fakt – vyše 50 ročnú tradíciu obsahu a formy výučby, na čo je úzko nadviazaná zamestnanosť a jej štruktúra. Tzn. nová koncepcia musí podľa jeho názoru rozptýliť tento model. Ďalej argumentoval, že je zložité porovnávať sa so zahraničím, t.j. spôsob a štruktúra výučby je iná, napr. zahraničné fakulty nemajú taký počet platených odborných asistentov. Zdôraznil, že je veľmi dôležité zaoberať sa aj počtom hodín výučby, počtom učiteľov atď. Prorektorka Bakošová konštatovala, že sa pokúsi do materiálu zakomponovať aj počet odborných asistentov. Z diskusie vyplynula aj otázka výkonnosti výskumných pracovníkov - prorektorka Bakošová po dohode s fakultami uvedené zapracuje. Prorektorka Vitková taktiež vyjadrila podporu zavedenia nových pravidiel, podľa jej názoru to pomôže napraviť anomálie na fakultách. Predseda AS STU informoval, že snahy o nastavenie nových pravidiel pedagogických výkonov tu už v minulosti boli, nepodarilo sa však dotiahnuť ich do úspešného konca. Upozornil, že fakulty si v súčasnej dobe robia vlastné hodnotenia, bolo by preto vhodné dohodnúť sa na spoločnej predlohe s upozornením, čo chceme prostredníctvom nového modelu ako univerzita dosiahnuť. Rektor ukončil diskusiu s tým, že materiál treba chápať v rovine prvotnej informácie a materiál bude po jeho dopracovaní opäť predložený na rokovanie na najbližšom zasadnutí V STU.

**UZNESENIE: 13.4/2019-V**

Vedenie STU berie na vedomie materiál „Pravidlá hodnotenia pedagogických výkonov súčastí STU“ a po zapracovaní pripomienok odporúča predložiť materiál v 2. čítaní na nasledujúce zasadnutie V STU dňa 26.08.2019.

**K BODU 5: Diskusia k novému modelu rozdeľovania VaV dotácie medzi súčasti STU – verzia 1, 1. 7. 2019**

Materiál uviedol a prezentoval prorektor Szolgay.

Úvodom informoval, že Správa o činnosti zahŕňajúca rozdeľovanie dotácie na VaV medzi súčasti STU bola

prerokovaná na všetkých úrovniach grémií STU. Konštatoval nárast publikačných výstupov a počtu projektov, ako aj ich finančných objemov. Upozornil však, že pri získavaní zahraničných zdrojov je úspešnosť nestabilná a problémom je aj dotovanie publikačných výstupov z pohľadu štruktúry a následného prerozdelenia dotácie medzi fakulty a pracoviská STU. Informoval, že relatívne slabo sú zastúpené najviac dotované publikačné výstupy. Zaznamenaný je nárast v publikáciách kategórie B a C. O predmetnom náraste sa hovorí aj v spracovanej analýze publikačných výstupov z údajov CREPČ, ktoré porovnávajú obdobie rokov 2014 -2018 v rámci konkurenčných slovenských univerzít. Prorektor Szolgay navrhol aj východiskový model rozdeľovania dotácie VaV na STU.

Z diskusie:

Prorektorka Vitková dala do pozornosti zahrnúť pri hodnotení do kritérií aj návrh na zaradenie publikácií podľa

odborov v následnej analýze s porovnateľnými fakultami/ústavmi iných vysokých škôl. Prorektor Moravčík upriamil pozornosť na

publikačné výstupy kategórie B a navrhol hľadať nové riešenie pri ich hodnotení. V tejto súvislosti rektor navrhol uvažovať nad

vypustením kategórie D, k čomu sa priklonil aj prorektor Moravčík. V závere diskusie prorektor Szolgay zdôraznil, že STU čaká

v tejto oblasti veľmi zložité obdobie, čo znásobuje aj neustále meniaca sa metodika MŠVVaŠ SR, na čo upozornil v diskusii aj rektor.

Veľkú neistotu predstavuje aj časť dotácie na VaV, ktorá sa prideľuje za hodnotenie KA (43 %), lebo sa bude s veľkou

pravdepodobnosťou meniť, a to ako jej metodika, tak aj jej podiel na delení. Prorektor Szolgay navrhol sústrediť sa na položku KA

a vypracovať alternatívne hodnotenie ku komplexnej akreditácii z obdobia 2009 až 2014 a znížiť, resp. vynechať z delenia položku D.

Rektor upozornil, že kritériá hodnotení musia vyhovovať našim podmienkam a musia definovať, čo chceme dosiahnuť a nefixovať sa na

aktuálne kritériá MŠVVaŠ SR. Zároveň navrhol, aby sa časť položky KA (napr. 20 %) hodnotila inak vrátane zváženia hodnotenia citácií.

Uvedený návrh podporili všetci prítomní.

**UZNESENIE: 13.5/2019-V**

Vedenie berie na vedomie informatívny materiál „Diskusia k novému modelu rozdeľovania VaV dotácie medzi súčasti STU – verzia 1, 1. 7. 2019“ s pripomienkami. S ohľadom na neprítomnosť prorektora na prelome augusta a septembra odporúča jeho aktualizovanú verziu opätovne preložiť na zasadnutie V STU dňa 30.09.2019.

**K BODU 6: Vyhodnotenie postdoktorandských tém so začiatkom riešenia v roku 2019**

Materiál uviedol a prezentoval prorektor Szolgay.

V krátkosti informoval, že Program Postdoktorandské výskumné pobyty na STU sa datuje od začiatku roku 2014 a je zameraný predovšetkým na podporu mladých vedcov do 35 rokov. Pozornosť venoval aj krátkemu porovnaniu predošlých rokov so súčasným stavom. Tento rok hodnotili traja externí hodnotitelia 11 tém a v konečnom dôsledku bude finančne podporených 5 tém.

**UZNESENIE: 13.6/2019-V**

Vedenie STU schvaľuje vyhodnotenie postdoktorandských tém so začiatkom riešenia v roku 2019bez pripomienok.

**K BODU 7: STU v medzinárodných rankingoch**

Materiál uviedol a prezentoval prorektor Szolgay. Informoval prítomných o aktuálnej pozícii STU v dvoch medzinárodných

rankingoch: QS World Ranking a THE Ranking, ktoré zohľadňujú postavenie a fakty STU v rámci ich hodnotiacich kritérií.

Okrem uvedených rebríčkoch informoval aj o Shanghai Ranking-u, kde sa STU v roku 2018 po prvýkrát umiestnila na priečke 801až 900

v rámci 1000 hodnotených univerzít. Konštatoval, že uvedené výsledky sú vhodným pracovným materiálom pre komunikačného

manažéra STU a hodnotiace čísla sú použiteľné do tlače. Mgr. Blaščák konštatoval, že pozitívnu informáciu o medzinárodných

rankingoch bude určite vhodné zverejniť.

V rámci diskusie prorektor Moravčík upozornil, že je potrebné si uvedomiť v akej širokej škále počtu univerzít sme hodnotení, či

z pohľadu svetového alebo slovenského počtu univerzít. Uvedené hodnotenie považuje za dobré (napr. THE Ranking - STU sa v rebríčku

umiestňuje pravidelne od r.2016, QS Ranking – STU je v prestížnom rebríčku po druhý raz ) a je potrebné takýmto prieskumom venovať

naďalej pozornosť. Predseda AS STU sa informoval na možnosti STU pre zlepšenie hodnotenia. Prorektor Szolgay vysvetlil, že sa jedná o veľmi

komplikované hodnotenie, ale ku kritériám hodnotenia sa nevie momentálne kvalifikovane vyjadriť. V nadväznosti na uvedené

prorektor Moravčík informoval, že pravidlá hodnotenia jednotlivých rankingov sú verejne dostupné na internete. STU by mala

s výsledkami ďalej pracovať a zlepšiť tak svoju pozíciu v medzinárodnom kontexte aj prostredníctvom referencií na jej web stránke.

**UZNESENIE: 13.7/2019-V**

Vedenie STU berie na vedomie materiál „STU v medzinárodných rankingoch“ a odporúča komunikačnému manažérovi zverejniť túto informáciu na web stránke STU.

**K BODU 8: Informácia o vlastníckych vzťahoch na Litovskej ulici v blízkosti FEI**

Materiál uviedol a prezentoval kvestor. Prizvaný: JUDr. Michalička.

V úvode konštatoval, že sa jedná o problém, ktorý vznikol ešte v roku 2017. Odvtedy je evidovaná predovšetkým písomná komunikácia medzi STU a Ing. Bothovou, spolumajiteľkou parcely v blízkosti FEI STU, ktorá požiadala univerzitu o zriadenie vecného bremena na susediacom pozemku, ktorého vlastníkom je STU. Zriadenie vecného bremena STU povoľuje iba vo výnimočných prípadoch. Dôvody pre zriadenie vecného bremena nie sú v súlade so záujmami STU, a preto univerzita ako vlastník pozemku trvá na svojom pôvodnom vyjadrení, t.j. naďalej nesúhlasí so zriadením vecného bremena.

**UZNESENIE: 13.8/2019-V**

Vedenie STU berie na vedomie informáciu o vlastníckych vzťahoch na Litovskej ulici v blízkosti FEI STU.

**UZNESENIE: 13.8.1/2019-V**

Vedenie STU nesúhlasí so zriadením vecného bremena na pozemku STU.

**K BODU 9: Návrh na odsúhlasenie NZ**

Materiál uviedol a prezentoval kvestor.

|  |  |  |
| --- | --- | --- |
| **1.** | **Nájomca:** | **M&E Gastro s.r.o.,** Mierová 175, 821 05 Bratislava,  nájomca je zapísaný v OR OS Bratislava I, oddiel: Sro, vložka č.: 56862/B |
|  | Predmet nájmu: | dočasne nepotrebný majetok, nebytové priestory nachádzajúce sa v ŠD Dobrovičova, Dobrovičova 14 v Bratislave. Predmet nájmu je nebytový priestor nachádzajúci sa na prízemí – priestory študentskej jedálne vrátane príslušenstva, pozostávajúci z nasledujúcich miestností: kuchyňa o výmere 135,00 m2, výdajňa stravy o výmere 62,30 m2, šatňa o výmere 8,55 m2, šatňa o výmere 7,80 m2, čistiareň riadu o výmere 29,80 m2, škrabka zemiakov o výmere 20,70 m2, spojovacia chodba o výmere 30,60 m2, skladový priestor o výmere 10,99 m2, kancelária o výmere 10,00 m2  predmet nájmu spolu: **315,74 m2**. |
|  | Účel nájmu: | Nájom sa zriaďuje na vykonávanie podnikateľskej činnosti: výroba jedál |
|  | Doba nájmu: | 01.08.2019 - 31.01.2020 |
|  | Nájomné: | kuchyňa (135,00 m2) - 7,00 €/m2/rok, t. j. spolu 945,00 €  výdajňa stravy (62,30 m2) - 7,00 €/m2/rok, t. j. spolu 436,10 €  šatňa (8,55 m2) - 7,00 €/m2/rok, t. j. spolu 59,85 €  šatňa (7,80 m2) - 7,00 €/m2/rok, t. j. spolu 54,60 €  čistiareň riadu (29,80 m2 ) - 7,00 €/m2/rok, t. j. spolu 208,60 €  škrabka zemiakov (20,70 m2) - 7,00 €/m2/rok, t. j. spolu 144,90 €  spojovacia chodba (30,60 m2) - 7,00 €/m2/rok, t. j. spolu 214,20 €  skladový priestor (10,99 m2) - 10,00 €/m2/rok, t. j. spolu 109,90 €  kancelária (10,00 m2) - 80,00 €/m2/rok, t. j. spolu 800,00 €  štvrťročná výška nájomného je 743,29 €,  **nájomné spolu ročne : 2 973,15 €,**  nájomné je v súlade so smernicou1 |
|  | Náklady za služby a energie: | preddavky na náklady za opakované dodávanie energií a služieb bude prenajímateľ  fakturovať štvrťročne; za dodanie energií vyfakturuje prenajímateľ zálohovo do 15dnípo  uplynutí daného štvrťroka. Náklady za dodanie služieb budú fakturované paušálnou  sumou do 15 dní po uplynutí príslušného štvrťroka. Prenajímateľ po obdržaní  zúčtovacích faktúr od dodávateľov energií vyhotoví nájomcovi vyúčtovaciu faktúru za  príslušný kalendárny rok. Splatnosť nedoplatku alebo preplatku zo zúčtovacej faktúry je 15  kalendárnych dní odo dňa doručenia vyúčtovania nájomcovi. |
|  | Predkladá: | riaditeľ ÚZ ŠD a J  STU |

|  |  |  |
| --- | --- | --- |
| **2.** | **Nájomca:** | **ZO-MA, s. r. o.,** Tobrocká 2, 811 02 Bratislava,  nájomca je zapísaný v OR OS Bratislava I, oddiel: Sro, vložka č.: 51418/B |
|  | Predmet nájmu: | dočasne nepotrebný majetok, nebytové priestory nachádzajúce sa v ŠD Mladá Garda, Račianska 103 v Bratislave. Predmet nájmu je nebytový priestor nachádzajúci sa v suteréne bloku K: miestnosť č. 01 HK – 1 0127 o výmere 24,00 m2,  predmet nájmu spolu: **24,00 m2**. |
|  | Účel nájmu: | Nájom sa zriaďuje na vykonávanie podnikateľskej činnosti: skladový priestor |
|  | Doba nájmu: | 01.07.2019 (resp. odo dňa nadobudnutia účinnosti) – 30.06.2020 |
|  | Nájomné: | skladový priestor (24,00 m2) – 20,00 €/m2/rok, t. j. spolu 480,00 €  štvrťročná výška nájomného je 120,00 €,  **nájomné spolu ročne : 480,00 €,**  nájomné je v súlade so smernicou |
|  | Náklady za služby a energie: | preddavky na náklady za opakované dodávanie energií a služieb bude prenajímateľ  fakturovať štvrťročne; za dodanie energií vyfakturuje prenajímateľ zálohovo do 15dní po  uplynutí daného štvrťroka. Náklady za dodanie služieb budú fakturované paušálnou  sumou do 15 dní po uplynutí príslušného štvrťroka. Prenajímateľ po obdržaní  zúčtovacích faktúr od dodávateľov energií vyhotoví nájomcovi vyúčtovaciu faktúru za  príslušný kalendárny rok. Splatnosť nedoplatku alebo preplatku zo zúčtovacej faktúry je 15  kalendárnych dní odo dňa doručenia vyúčtovania nájomcovi. |
|  | Predkladá: | riaditeľ ÚZ ŠD a J  STU |

**UZNESENIE: 13.9/2019-V**

Vedenie STU prerokovalo žiadosti ÚZ ŠDaJ STU na nájom nehnuteľného majetku STU uvedené v bodoch 1 a 2 tohto materiálu bez pripomienok.

**K BODU 10: Rôzne/Pracovný poriadok STU - informácia**

Materiál uviedla a prezentovala prorektorka Bakošová. Hlavným zámerom je získať súhlas členov vedenia pre „otvorenie“ Pracovného poriadku STU. V krátkosti objasnila dôvody a rozsiahlejšie prezentovala potrebu doplniť pracovný poriadok o nový bod „home office“.

V rámci širokej diskusie bolo vyjadrených niekoľko návrhov. Kvestor upozornil, že pri otvorení pracovného poriadku treba zohľadniť potrebu zakomponovania viacerých zmien, čo bude pomerne zdĺhavý proces. Predseda AS STU informoval, že „home office“ je už v praxi, je potrebné ho iba zlegalizovať. Rovnaký názor vyjadril prorektor Uherek. Na dotaz prorektora Moravčíka, či „home office“ budú môcť využívať po súhlase nadriadeného iba administratívni pracovníci rektorátu, alebo všetci zamestnanci STU, reagovala prorektorka Bakošová, že uvedená možnosť sa bude týkať všetkých administratívnych zamestnancov STU. Súčasne dodala, že bude samozrejme potrebné presne zadefinovať charakter prác, na ktoré sa bude môcť „home office“ uplatňovať. Prorektor Szolgay sa informoval na postup v prípade posudzovania úrazu, ktorý sa stane pracovníkovi STU počas vykonávania „home office“. Predseda AS STU konštatoval, že ide o rovnaké riziko, ako pri vykonávaní SC s vlastným motorovým vozidlom. Prorektor Uherek zároveň upozornil, že v prípade úpravy dokumentu je potrebné doplniť Čl. 3, bod 19 Pracovného poriadku STU nasledovne: Pracovný pomer na dobu určitú možno dohodnúť, predĺžiť, alebo opätovne dohodnúť, iba za podmienok ustanovených v §48 Zákonníka práce **a v KZ.**

Prorektor Moravčík upozornil, že sa jedná o vážny proces a pri každom ďalšom kroku bude veľmi dôležitý odborný názor Právneho a organizačného útvaru rektorátu. V závere diskusie rektor odporučil prvotne osloviť fakulty za účelom získania ich názoru na zmeny, resp. doplnenia pracovného poriadku. Na základe takto získaného sumáru je potrebné pripraviť komplexný materiál, ktorého koordinátorom bude prorektor Moravčík.

**UZNESENIE: 13.10/2019-V**

Vedenie STU berie na vedomie informáciu o potrebe novelizácie Pracovného poriadku STU súhlasí s navrhovaným postupom.

**ÚLOHA: 13.10A/2019-V**

Vedenie STU ukladá pripraviť návrh smerujúci k zmenám Pracovného poriadku STU.

Z: Ing. Čirková, prorektor Moravčík

T: 26.08.2019

**Diskusia na záver rokovania**

Prorektorka Vitková

* ponúkla:
* súčinnosť pri skultúrnení kancelárií svojich kolegov umeleckými dielami akademických maliarov, ktorých tvorba sa nachádza na 3. poschodí rektorátu
* organizačnú pomoc týkajúcu sa estetickej úpravy vstupných priestorov na 3. poschodí rektorátu – výmena kresiel a stolíkov
* v nadväznosti na informáciu prezentovanú na KR STU dňa 26.06.2019 ohľadom ponuky nórskej firmy KEYSTONE v oblasti propagácie študijných programov, informovala, že osloví s predmetnou ponukou kompetentných prodekanov fakúlt
  + v prípade záujmu fakúlt bude potrebné následne rokovať o spoločnom spolufinancovaní
* predstavila možnosť participovať na podpise zmluvy o spolupráci medzi STU a podunajskými univerzitami, iniciatíva vzišla z realizácie projektu DANUrB
* informovala, že s cieľom dať časopisu Spektrum punc technickej univerzity bude v rámci letného obdobia v spolupráci so svojimi kolegami pripravovať jeho upgrade
  + Predseda AS STU upozornil, že upgrade časopisu bol v predošlom období vykonaný a nebolo by vhodné ho vykonávať príliš často. Jedným z dôvodov je aj skutočnosť, že výtlačok každého nového čísla sa zasiela k zaevidovaniu na MŠVVaŠ SR. Pozornosť prítomných upriamil aj na nový dizajn manuál, na čo prorektorka Vitková reagovala, že nový dizajn manuál nebol častokrát rešpektovaný

Komunikačný manažér Blaščák

* informoval prítomných o príprave vzniku 4 nových diplomatických zastupiteľstiev SR (najneskôr v roku 2020) v krajinách – západné pobrežie Ameriky, Čína, Fínsko a Izrael. Jedná sa o aktivitu prezidentskej kancelárie v spolupráci s MZV SR. Na diplomatické posty budú vybratí špičkoví odborníci z oblasti obchodu a vedy. Plán činnosti diplomatických zastupiteľstiev bude obsahovať aj uskutočňovanie odborných zahraničných pracovných ciest do týchto krajín. Pre STU je to príležitosť prezentácie, avšak potrebná je včasná reakcia zo strany fakúlt. V prvom rade je to zostavenie 3- 5 tímov s jasným zameraním, t.j. do ktorej krajiny chcú vycestovať a s ktorým okruhom organizácii majú záujem sa stretnúť. Cieľom je zabezpečovať takéto stretnutia zo strany diplomatických zastupiteľstiev na vysokej odbornej úrovni. Po zostavení tímov je nutné vypracovanie ich odbornej charakteristiky. Koordinátorom prípravnej časti medzi prezidentskou kanceláriou a STU bude Mgr. Blaščák, v ďalšej fáze prorektor Moravčík a rektor.
  + v nadväznosti na uvedenú informáciu sa prorektorka Vitková podujala o aktivite informovať prodekanov pre propagáciu bezprostredne po zasadnutí vedenia

Prorektor Uherek informoval o:

* svojej neprítomnosti v 28. KT na univerzite z dôvodu ZPC –účasť na konferencii vo Francúzsku
* uverejnenom príspevku v časopise STU Spektrum pod názvom „Otvorenie projektu ENEEP“
* „Kick-off meeting-u“ súvisiaceho s projektom Horizont 2020, ktorý sa uskutočnil dňa 28.06.2019, v priestoroch Klubu F na FEI STU
* tlačovej správe z 20. júna 2019 o vzniku Slovenskej batériovej aliancie, poukázal na dôležitosť podpísania zakladateľskej zmluvy. Aliancia bude pôsobiť ako odborný klaster a partner pre verejný a súkromný sektor, rovnako aj pre odbornú verejnosť v oblasti budovania a podpory inovatívneho batériového ekosystému na Slovensku.
* vzniku prvého „Slovenského centra pre výskum umelej inteligencie – slovak.AI“, ktorého predsedníčkou sa stala dekanka FIIT STU – profesorka Bieliková

Rektor

* oboznámil prítomných o pripravovanom knižnom veľtrhu v Pekingu a možnosti prezentovať sa knižnými publikáciami v anglickom jazyku
* opäť sa vrátil k téme zverejňovania na webe STU memoránd – zmlúv o spolupráci
  + v nadväznosti na uvedené požiadal sekretariát rektora o revíziu memoránd, vypracovanie zoznamu a jeho následné zaslanie na Útvar práce s verejnosťou za účelom zverejnenia zmlúv na web stránke STU
* informoval, že v 10. mesiaci bude zverejnená výzva Európskych Univerzít – II. kolo, a tým vyzval prítomných pokúsiť sa vstúpiť do projektov
* prezentoval myšlienku opätovného zorganizovania výjazdového zasadnutia členov V STU a nadviazať tým na prvé výjazdové zasadnutie s cieľom vyhodnotenia činnosti nového Vedenia STU počas jeho prvých mesiacov pôsobenia
  + prorektorka Vitková preverí situáciu v Banskej Štiavnici a následne podá informáciu
* požiadal prítomných o zoznam všetkých komisií, ktorých sú aktívnymi členmi
* požiadal prorektorku Vitkovú o prístup do redakčného systému Buxus za účelom možnosti editovania web stránok
* v nadväznosti na prítomnosť JUDr. Michaličku na zasadnutí vzniesol dotaz na doterajšie zverejňovanie interných predpisov na web stránke STU. Upozornil, že vyhľadávanie interných predpisov je pre niektorých užívateľov neprehľadné. JUDr. Michalička vysvetlil, že prioritne ide o zverejňovanie dodatkov k základným zmluvám, ktoré sú viazané dátumom vydania, čo môže byť vnímané zmätočne. Zároveň informoval, že v spolupráci s pracovníkmi Útvaru práce s verejnosťou pripravuje nové technické riešenie, ktorého výsledkom by malo byť sprehľadnenie možností vyhľadávania platných interných predpisov na stránke STU pre zamestnancov i študentov.

Kvestor:

* informoval prítomných o priebehu priestorového riešenia na rektoráte
  + realizácia prebieha systematicky, v rámci priestorových možností zohľadňuje jednotlivé požiadavky prorektorov, ktorým v niektorých prípadoch nie je možné z hľadiska kapacity vyhovieť a požiadal prítomných o trpezlivosť. Podotkol, že k najväčšiemu rozsahu patrí sťahovanie kancelárií pracovníkov Útvaru pre medzinárodné vzťahy. Cieľom nového priestorového riešenia je úplné vyprázdnenie priestorov na Vazovovej 3.
* poukázal taktiež na problém umiestnenia lekárov na fakultách, ktoré majú problém s poskytnutím vyhovujúcich priestorov

Predseda AS STU informoval o:

* zverejnenej zápisnici č. 2 zo zasadnutia AS STU na web stránke STU, ktoré sa uskutočnilo dňa 24.06.2019
* ukončení mandátu AS FIIT STU kvôli vzniknutej situácie po voľbách kandidáta na dekana FIIT STU, zatiaľ sa nedospelo k žiadnemu riešeniu

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **August** | 26.08.2019 | V STU | 09:00 |  |
| **September** | 02.09.2019 | V STU | 09:00 |  |
|  | 09.09.2019 | KR STU | 09:00 |  |
|  | 16.09.2019 | V STU | 09:00 |  |
|  | 23.09.2019 |  | 10:00 | Slávnostné otvorenie AR+Dr.h.c. |
|  | 30.09.2019 | V STU | 10:00 |  |

Zapísala: 08.07.2019 Zápisnicu overil: 23.07.2019

Ružena Gogorová, Mgr., v.r. prof. Ing. Miroslav Fikar, DrSc. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aktualizovala: 17.07.2019

Erika Jevčáková, B.S.B.A. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_